Y-Bréck iwwer d'Autobunn A3
D'Y-Bréck iwwer d'Autobunn A3 ass e Projet vun enger Bréck, iwwer déi d'Linn 1 vum Stater Tram, Bussen, Vëloen a Foussgänger vum Houwald hier, kuerz no der Bréck iwwer d'Gare Houwald, iwwer d'Autobunn A3 ewech, an de Ban de Gasperich fueren, respektiv goe kënnen.

An der Mëtt spléckt d'Bréck sech an zwéin Äerm - dohir d'Analogie zu engem Y: den 18 Meter breeden Haaptstrang fir den Tram, d'Bussen an e Vëlos- a Foussgängerwee, dee riichtaus Uschloss un d'Rue Albert-Einstein huet, an e 6,2 Meter breeden Niewenaarm, deen eppes méi no Norde féiert, fir eng Verbindung fir Foussgänger a Vëlosfuerer mam spéderen Neibau vum Lycée technique du Centre, deen dohi soll kommen, ze maachen.

Déi geplangt Bréck gëtt 73 Meter laang a soll op hirer héchster Plaz 5,5 Meter héich ginn. Se gouf vum Bureau Greisch entworf. De Bau gëtt op 9,5 Milliounen Euro geschat.

D'Aarbechte sinn zanter 2021 am Gaang.

Um Spaweck

 "Un pont futuriste pour relier Howald à Gasperich." wort.lu, 25. August 2020.

Gaasperech
Stroossebrécken zu Lëtzebuerg
Bauwierker 2023
Brécken an der Stad Lëtzebuerg
Stater Tram